wickkiey/tamil-wikipedia-chunked huggingface dataset:
# தமிழ்நாடு விடுதலைப்படை

## கட்டுப்பாட்டில் இருந்த நிலப்பரப்புகள்

தவிப ஒரு காலத்தில் கடலூர், சிதம்பரம், பெரம்பலூர் பகுதிகளில் இயங்கிவந்தனர். இந்த பகுதிகளில் மட்டும் 30,000 ஏக்கர் பரப்பளவு கொண்ட முந்திரிகாடுகளை தங்கள் வசம் வைத்திருந்தனர். தவிபவில் உள்முரண்கள் அதிகமாகி அதனால் நடந்த சண்டையில் கூவாகம் இராமசாமி உட்பட 12 தவிப நபர்கள் கொல்லப்பட்டனர். கூவாகம் இராமசாமி கொலை தொடர்பாக இளவரசனும் கைது செய்யப்பட்டார். இந்த சண்டை முடிந்ததன் பிறகு மாறன் தவிபவின் பல நபர்களை நேரில் சந்தித்து தன் பக்கம் சேர்த்துக்கொண்டு தவிபவின் தலைவரானார். மாறன் தலைமையில் தவிப கிளைகள் பெரம்பலூர், கடலூர், தனவூர், கிழக்கு செங்கற்பட்டு, திண்டுக்கல், கோவை, நீலகிரி, திருச்சி, விழுப்புரம், நாகை, சென்னை, தர்மபுரி, தூத்துக்குடி என பரவி இருந்தன.
# தமிழ்நாடு விடுதலைப்படை

## மற்ற ஆயுதக்குழுக்களுடனான தொடர்பு

தமிழ்நாடு விடுதலைப்படை தமிழ்த்தேசிய மீட்புப்படை, தமிழீழ விடுதலைப் புலிகள், வீரப்பன் குழுவினர் போன்ற ஆயுதக்குழுக்களோடு நெருங்கிய தொடர்பினை கொண்டிருந்தனர்.
# தமிழ்நாடு விடுதலைப்படை

## மற்ற ஆயுதக்குழுக்களுடனான தொடர்பு

### புலிகளுடன்

தமிழ்நாடு விடுதலைப்படை இயக்கத்தினர் தமிழீழ விடுதலைப் புலிகள் இயக்கத்துடன் நெருங்கிய தொடர்பு வைத்திருந்தனர். புலிகள் தங்கள் இயக்கத்துக்கு ஆபத்துக்கால சரணாலயமாக தமிழ்நாட்டையே கொண்டிருந்தனர். புலிகள் இயக்கத்தவர்கள் ஆபத்துக்காலங்களில் தமிழ்நாட்டில் தஞ்சம் புக தமிழ்நாடு விடுதலைப்படை போன்ற ஆயுதக்குழுக்களே உதவி செய்தன. ஆனால் இராசீவு காந்தி படுகொலைக்கு பின்னர் புலிகள் தமிழ்நாட்டுக்கு வருவதற்கு தடை விதிக்கப்பட்டது.
# தமிழ்நாடு விடுதலைப்படை

## மற்ற ஆயுதக்குழுக்களுடனான தொடர்பு

### வீரப்பனாருடன்

தமிழ்நாடு விடுதலைப்படைக்கு நெருக்கமாக இருந்த மற்றொரு ஆயுதக்குழு வீரப்பன் படையினர் ஆகும். தவிப இயக்கத்தின் தலைவர்களில் ஒருவரான மாறன் தமிழ்நாடு கர்நாடக காவல்துறையால் தேடப்பட்ட போது மாறன் வீரப்பன் பாதுகாப்பில் ஒளிந்திருந்ததாகவும் கருதப்படுகிறது. வீரப்பனும் தவிபவும் கர்நாடக அரசை பொது எதிரியாக கருதினர். கர்நாடக தமிழக நீர் பங்கீட்டு சிக்கல்களில் கர்நாடக அரசு காவிரி ஆற்றுநீரை தமிழகத்துக்கு தராததும் கர்நாடக மாநிலத்திலுள்ள தமிழர்கள் தாக்கப்பட்டதும் தவிபவும் வீரப்பனும் கர்நாடக அரசை பகைப்பதற்கு பொதுக்காரணங்களாக இருந்தன. வீரப்பனின் தம்பி அர்சுனன் கர்நாடக அரசால் கொல்லப்பட்டதும் மற்றொரு காரணமாய் வீரப்பன் குழுவினருக்கு இருந்தது.
# தமிழ்நாடு விடுதலைப்படை

## மற்ற ஆயுதக்குழுக்களுடனான தொடர்பு

### வழிபட்டவர்கள்

தமிழ்நாடு விடுதலைப்படை பல இயக்கங்களுக்கு முன்னோடியாக விளங்கியது. அவற்றுள் தமிழ்நாடு விடுதலைக்கழகம், விவசாயிகள் உற்பத்தியாளர் சங்கம், தமிழ்த்தேசிய பெண்கள் விடுதலை இயக்கம், உரிமை கோருவோர் ஒருங்கமைப்பு, தமிழ்நாடு இளைஞர் பேரவை, தமிழக ஒடுக்கப்பட்டோர் விடுதலை இயக்கம் போன்றவை குறிப்பிடத்தக்கவை.
# தமிழ்நாடு விடுதலைப்படை

## வெளி இணைப்புகளும் உசாத்துணைகள்

- How wasTamilarasan Killed? -
- http://www.yarl.com/forum3/index.php?/topic/74917-%E0%AE%AE%E0%AE%BE%E0%AE%B5%E0%AF%80%E0%AE%B0%E0%AE%B0%E0%AF%8D-%E0%AE%A4%E0%AE%AE%E0%AE%BF%E0%AE%B4%E0%AE%B0%E0%AE%9A%E0%AE%A9%E0%AE%BF%E0%AE%A9%E0%AF%8D-%E0%AE%B5%E0%AF%80%E0%AE%B0%E0%AE%B5%E0%AE%A3%E0%AE%95%E0%AF%8D%E0%AE%95-%E0%AE%A8%E0%AE%BE/
- மக்களின் துணையோடு மரணத்தை வென்றேன், புலவர் கலியபெருமாள்
- Terrorism is Comes from Us, Barathkumar PKT.
- தமிழ்நாட்டு விடுதலை இயக்கங்கள் - வரலாறும் விளக்கங்களும் (தமிழ்த் தேசியம்)
# இலார்னாக்கா பன்னாட்டு வானூர்தி நிலையம்

**இலார்னாக்கா பன்னாட்டு வானூர்தி நிலையம்** (*Larnaca International Airport*, ; ) சைப்பிரசின் இலார்னாக்காவின் தென்மேற்கில் தொலைவில் அமைந்துள்ள பன்னாட்டு வானூர்தி நிலையம் ஆகும். இதுவே சைப்பிரசின் முதன்மையான பன்னாட்டு வாயிலாகும். நாட்டின் இரண்டு வணிகமய பன்னாட்டு வானூர்தி நிலையங்களில் இதுவே மிகப் பெரியதாகும்.
# பரனாய்டு ஆண்ட்ராய்டு

**பரனாய்டு ஆண்ட்ராய்டு** (*Paranoid Android*) இயங்குதளம் என்பது திறன்பேசிகளுக்கும் மடிக்கணினிகளுக்கும் ஒரு திறந்த மூல இயங்குதளம்(Operating system) ஆகும். செப்டம்பர் 2015 இல், பீசீ அட்வைசர் மிகவும் பிரபலமான விருப்ப இயங்குதளத்தில் (Custom ROM) பரனாய்டு ஆண்ட்ராய்டு இயங்குதளத்தையும் சயனோச்சன்மாட் இயங்குதளத்தையும் குறிப்பிட்டுள்ளது. எகனாமிக் டைம்ஸ் இந்த விருப்ப இயங்குதளத்தை இரண்டு லட்சத்திற்கும் மேற்பட்டோர்கள் பயன்படுத்துகின்றனர் என்றும் உலகின் பிரபலமான விருப்ப இயங்குதளத்தில் இரண்டாவது இடத்தில் இருப்பதாகவும் குறிப்பிட்டுள்ளது.
# பரனாய்டு ஆண்ட்ராய்டு

## வரலாறு

பரனாய்ட் ஆண்ட்ராய்டு பால் ஹென்ஷெலால் நிறுவப்பட்டது. பிப்ரவரி 2015 இல், OnePlus நிருவனம் அதன் புதிய ஆக்சிசன் இயங்குதளத்திற்காக (OxygenOs) பரனாய்டு ஆண்ட்ராய்டு அணியில் இருந்து முக்கிய உறுப்பினர்களை பணியமர்த்த கொண்டுசென்றது. இதனால் பரனாய்டு ஆண்ட்ராய்டு 5.1 ஐ வெளியிடுவதில் தாமதம் ஏற்பட்டது.
# பரனாய்டு ஆண்ட்ராய்டு

## அம்சங்கள்

பரனாய்டு ஆண்ட்ராய்டின் குறிப்பிடத்தக்க அம்சங்கள் என ஹாலோ (halo) மற்றும் பை (Pie) ஐ எகனாமிக் டைம்ஸ் குறிப்பிட்டுள்ளது.
# அமோனியம் பாசுபேட்டு

**அமோனியம் பாசுபேட்டு** *(Ammonium phosphate)* என்பது (NH<sub>4</sub>)<sub>3</sub>PO<sub>4</sub>, என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அமோனியம் மற்றும் பாசுபேட் ஆகிய சேர்மங்கள் சேர்ந்து உருவாகும் இவ்வுப்பு மிகக் குறைவான நிலைப்புத்தன்மையுடன் காணப்படுகிறது. நிலைப்புத்தன்மை இல்லாத காரணத்தால் அதிக வணிக முக்கியத்துவம் ஏதுமின்றி ஆராய்ச்சிக்காக மட்டுமே இது பயன்படுகிறது. இச்சேர்மத்துடன் ((NH<sub>4</sub>)<sub>3</sub>PO<sub>4</sub>) கூட்டாக இதனுடன் தொடர்புடையதும் நிலைப்புத் தன்மை இல்லாததுமாய் (NH<sub>4</sub>)<sub>3</sub>PO<sub>4</sub>.(NH<sub>4</sub>)<sub>2</sub>HPO<sub>4</sub> என்ற இரட்டை உப்பும் அறியப்படுகிறது. பொதுவாக இவை சிதைவடையும் போது படிப்படியாக அமோனியா வாயுவை வெளிவிடுகின்றன.:
:(NH<sub>4</sub>)<sub>3</sub>PO<sub>4</sub> → H(NH<sub>4</sub>)<sub>2</sub>PO<sub>4</sub> + NH<sub>3</sub>  
மூவமோனியம் பாசுபேட்டு உப்புகளின் பொதுப்பண்புகளுக்கு மாறாக, ஈரமோனியம் பாசுபேட்டு (H(NH<sub>4</sub>)<sub>2</sub>PO<sub>4</sub>) என்ற உப்பு மிகவும் பயனுள்ள ஒரு உரமாகப் பயன்படுகிறது.
# சிந்து பள்ளத்தாக்கு

**சிந்து பள்ளத்தாக்கு** அல்லது **சிந்து சமவெளி** (Sind Valley) வட இந்தியாவின் ஜம்மு காஷ்மீர் மாநில, காந்தர்பல் மாவட்டத்தில், இமயமலை மலைதொடரில் அமைந்துள்ளது.  
சிந்து பள்ளத்தாக்கின் நுழைவாயில், ஜம்மு காஷ்மீர் மாநிலத்தின் தலைநகரான ஸ்ரீநகரிலிருந்து வடகிழக்கே முப்பத்து மூன்று கிலோ மீட்டர் தொலைவில் அமைந்துள்ளது. சிந்து பள்ளத்தாக்கு அறுபத்து ஐந்து கிலோ மீட்டர் நீளமும், அதிக பட்சமாக ஒன்பது கிலோ மீட்டர் அகலமும் கொண்ட பள்ளத்தாக்கு ஆகும்.
# சிந்து பள்ளத்தாக்கு

## வரலாறு

சிந்து பள்ளத்தாக்கு பண்டைய பட்டுப் பாதையில் அமைந்த முக்கியத்துவம் வாய்ந்த பகுதியாகும். இப்பள்ளத்தாக்கு இந்தியா, சீனா, நடு ஆசியா ஆகிய பகுதிகளை ஸ்ரீநகர் - ஸ்கர்டு வழியாக இணைக்கிறது.  
சிந்து பள்ளத்தாகு வழியாக காஷ்மீரத்தில் முதலில் இந்து சமயம் பின்னர் பௌத்த சமயம், இசுலாமிய சமயம் பரவியது.
பாரசீக இசுலாமிய சாது மீர் சையத் அலி ஹமதானி 1372-ஆம் ஆண்டில் தனது 700 ஆதரவாளர்களுடன் சிந்து பள்ளத்தாக்கின் வழியாக காஷ்மீரத்திற்கு வந்தார்.
இவர் இப்பள்ளத்தாக்கில் பலவிதமான பாரசீகக் கலை நுட்பங்களை காஷ்மீர மக்களுக்கு அறிமுகப்படுத்தினார்.தேசிய நெடுஞ்சாலை 1டி சிந்து பள்ளத்தாக்கு வழியாக லடாகையும் இந்தியாவின் பிற பகுதிகளுடன் இணைக்கிறது.
குளிர்காலத்தில் கடுமையான பனிப் பொழிவின் போது இந்த தேசிய நெடுஞ்சாலை மூடப்பட்டு விடுகிறது.
# சிந்து பள்ளத்தாக்கு

## நிலவியல்

**சிந்து பள்ளத்தாக்கு**, காந்தர்பல் மாவட்டத்தில் கங்கன் வருவாய் வட்ட நிர்வாகப் பகுதியில் உள்ள இமயமலை மலைத்தொடரில் அமைந்துள்ளது.
சிந்து பள்ளத்தாக்கின் மேற்கில் காஷ்மீர் பள்ளத்தாக்கு, கிழக்கில் ஜோஜிலா, வடக்கில் நீலம் ஆறும், தெற்கில் லித்தர் பள்ளத்தாக்கும் எல்லைகளாக கொண்டுள்ளது.  
சிந்து பள்ளத்தாக்கு அறுபத்து ஐந்து கிலோ மீட்டர் நீளமும், அதிக பட்சமாக ஒன்பது கிலோ மீட்டர் அகலமும் கொண்டது. சில இடங்களில் இதன் அகலம் ஐநூறு மீட்டர்களுக்கும் குறைவாக உள்ளது. தேசிய நெடுஞ்சாலை 1டி சிந்து பள்ளத்தாக்கு வழியாக செல்லும் ஒரே சாலையாகும். இச்சாலை லாடாக்கை ஜம்மு காஷ்மீர் மாநிலத்தின் பிற பகுதிகளுடன் இணைக்கிறது. திராஸ் பகுதியில் உள்ள மசோய் பனியாற்றிலிருந்து உற்பத்தி ஆகும் நல்லா சிந்து ஆறு சிந்து பள்ளத்தாக்கில் கிழக்கிலிருந்து மேற்காக பால்டால் மற்றும் சோனாமார்க் வழியாக பாய்கிறது.
நல்லா சிந்து ஆறு புனல் மின் நிலையங்கள் மின்சாரம் தயாரிக்கவும், வேளாண்மைக்கு ஆதாரமாக உள்ளது. இந்த ஆறு பாயுமிடங்களில் தேவதாரு மரங்களும், ஊசி இலைக் காடுகளும் அதிகமுள்ளது.  
சிந்து பள்ளத்தாக்கில் அமைந்த முக்கிய நகரங்கள் குந்து, பகல்கம் மம்மர், கங்கன், வாங்காத், பிரங், மணிகாம் மற்றும் ஊசன் ஆகும்.  
சிந்து பள்ளத்தாக்கில் அமைந்த பல பனியாறுகளும், சிந்து ஆற்றின் துணை ஆறுகளும் இப்பகுதியை வளமாக்கிறது.  
இப்பள்ளத்தாக்கில் இமயமலை கருங்கரடிகளும், பழுப்பு கரடிகளும், கலைமான்களும், பனிச் சிறுத்தைகளும் காஷ்மீர் கலைமான்களும் காணப்படுகிறது.
# பாடெபல்லி

**பாடெபல்லி** *(Badepalle)* என்பது இந்தியாவின் ஆந்திரப் பிரதேச மாநிலத்தில் உள்ள மகபூப்நகர் மாவட்டத்தில் உள்ள ஒரு கணக்கெடுப்பில் உள்ள ஊர் ஆகும்.
# பாடெபல்லி

## புவியியல் அமைப்பு

16.754352° வடக்கு 78.147892° கிழக்கு என்ற அடையாள ஆள்கூறுகளில் பாடெபல்லி பரவியுள்ளது.
# பாடெபல்லி

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பாடெபல்லி நகரத்தின் மக்கள் தொகை 29,822 ஆகும். இத்தொகையில் 51 சதவீதத்தினர் ஆண்கள் மற்றும் 49 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 67% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்கள் 57% படிப்பறிவு அற்றவர்களாகவும் பெண்கள் 43% படிப்பறிவு அற்றவர்களாகவும் காணப்படுகின்றனர். மக்கள் தொகையில் 13% எண்ணிக்கையினர் 6 வயதுக்கு உட்பட்டவர்கள் ஆவர்.
# காஞ்சிபுரம் ரோமசரேசுவரர் கோயில்

**காஞ்சிபுரம் ரோமசரேசுவரர் கோயில் (ரோமசரேசம்)** என்றறியப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மிகவும் பழமையான திருக்கோயிலாக அறியப்பட்ட இக்கோயில் குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.
# காஞ்சிபுரம் ரோமசரேசுவரர் கோயில்

## இறைவர், வழிபட்டோர்

- இறைவர்: ரோமசரேஸ்வரர்.
- வழிபட்டோர்: ரோமச முனிவர்
# காஞ்சிபுரம் ரோமசரேசுவரர் கோயில்

## தல வரலாறு

முற்காலத்தில் இது பெரிய கோயிலாக இருந்திருக்க வேண்டும்; தற்போது மூலவர் - ரோமசரேசுவரர் மட்டுமே சிவலிங்க மூர்த்தமாக உள்ளார்.
# காஞ்சிபுரம் ரோமசரேசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரத்தின் கிழக்கு பகுதியான மாமல்லன்நகர், சத்யா நகர் - பெரியார் நகர் இவைகளைக் கடந்து, தொடர்வண்டி பாதையை கடந்து சென்று இக்கோயிலை அடையலாம். மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்கிழக்கு திசையில், சுமார் 1 கிலோமீட்டர் தொலைவிலுள்ள திருக்கச்சிநெறிக்காரைக்காடு கோயிலுக்கு செல்லும் பாதையில் இக்கோயில் தாபிக்கப்பட்டுள்ளது.
# புதுச்சேரி சட்டமன்றத் தேர்தல், 2016

**புதுச்சேரி சட்டமன்றத் தேர்தல், 2016** என்பது 30 தொகுதிகள் கொண்ட புதுச்சேரி சட்டமன்றத்திற்கு 2016 மே 16 அன்று நடைபெற்ற தேர்தலாகும்.
# புதுச்சேரி சட்டமன்றத் தேர்தல், 2016

## தேர்தல் அட்டவணை

தேர்தலின் முக்கிய நாட்கள் காலக்கோடு.
| தேதி | நிகழ்வு |  |
| --- | --- | --- |
| 22 ஏப்ரல் 2016 | மனுத்தாக்கல் ஆரம்பம் |  |
| 29 ஏப்ரல் 2016 | மனுத்தாக்கல் முடிவு |  |
| 30 ஏப்ரல் 2016 | வேட்புமனு ஆய்வு நாள் |  |
| 2 மே 2016 | வேட்புமனு திரும்பப் பெற கடைசி நாள் |  |
| 16 மே 2016 | வாக்குப்பதிவு |  |
| 19 மே 2016 | வாக்கு எண்ணிக்கை மற்றும் முடிவுகள் அறிவிப்பு | } |
# புதுச்சேரி சட்டமன்றத் தேர்தல், 2016

## போட்டியிட்ட கூட்டணிகள் / கட்சிகள்

### கூட்டணிகள்

| வரிசை எண் | கூட்டணியின் பெயர் | கட்சி | போட்டியிடும்
தொகுதிகள் | குறிப்புகளும் ஆதாரங்களும் |  |
| --- | --- | --- | --- | --- | --- |
| - | 1 | காங்கிரசு - திமுக கூட்டணி | இந்திய தேசிய காங்கிரசு | align=21 | காங்கிரஸ் சார்பில் போட்டியிடும் 21 தொகுதிகளுக்கான வேட்பாளர் பட்டியல் வெளியிடப்பட்டது. |
| - | திமுக | align=9 | 9 இடங்களுக்கான தி.மு.க வேட்பாளர்கள் பட்டியல் வெளியிட்டது. |  |  |
| - | 2 | தேமுதிக+மநகூ | இந்திய பொதுவுடமை கட்சி | align=8 | மாகே, ஏனம் ஆகிய தொகுதிகளில் போட்டியிடும் சுயேட்சை வேட்பாளர்களுக்கு மக்கள் நல கூட்டணி ஆதரவு தருகிறது. ஏழு தொகுதிகளுக்கான வேட்பாளர்கள் அறிவிக்கப்பட்டுள்ளனர். |
| விடுதலை சிறுத்தைகள் கட்சி | align=7 | 5 தொகுதிகளுக்கு வேட்பாளர் பட்டியல் வெளியிடப்பட்டது |  |  |  |
| - | இந்திய பொதுவுடமை கட்சி (மார்க்சியம்) | align=4 | 4 தொகுதிகளுக்கு வேட்பாளர்கள் அறிவிக்கப்பட்டனர். |  |  |
| - | மதிமுக | align=4 | மதிமுக சார்பில் போட்டியிடும் 5 தொகுதிக்கான வேட்பாளர் விவரம்: 1.அரியாங்குப்பம் - சந்திரசேகரன் 2.திருநள்ளார் - அம்பலவாணன் 3.உருளையன் பேட்டை - மணிமாறன் 4.ராஜ்பவன் - ராஜேஷ்வரி 5.மங்கலம் - மதுரை முத்து (எ) ரெ. அய்யப்பன் |  |  |
| - | தேமுதிக | align=4 |  |  |  |
| - | புரட்சிகர சோசியலிஸ்ட் கட்சி | align=1 | } |  |  |
# புதுச்சேரி சட்டமன்றத் தேர்தல், 2016

## போட்டியிட்ட கூட்டணிகள் / கட்சிகள்

### தனித்துப் போட்டியிட்ட கட்சிகள்

| வரிசை எண் | கட்சி | போட்டியிடும்
தொகுதிகள் | குறிப்புகளும் ஆதாரங்களும் |  |
| --- | --- | --- | --- | --- |
| 1 | நாம் தமிழர் கட்சி | align=28 |  |  |
| 2 | அதிமுக | align=30 |  |  |
| 3 | இந்திய சமூக ஜனநாயகக் கட்சி | align=3 |  |  |
| 4 | பாமக | align=30 | முதல் கட்டமாக 20 தொகுதிகளுக்கு வேட்பாளர்கள் பட்டியல் வெளியிடப்பட்டது. |  |
| 5 | என்.ஆர்.காங்கிரசு | align=30 | புதுச்சேரி மாநிலத்தில் உள்ள 30 தொகுதிகளில் ஆளும் என்.ஆர்.காங்கிரஸ் கட்சி தனித்து போட்டியிடுவதாக அறிவித்தது. இதற்கான முதற் கட்டமாக 21 தொகுதிகளுக்கான வேட்பாளர் பட்டியலை வெளியிட்டார் கட்சித் தலைவரும் முதல்வருமான ரெங்கசாமி. | } |  
- பாசக தனித்து போட்டியிடுகிறதா இல்லையா என்று உறுதியாக தெரியவில்லை. 16 தொகுதிகளுக்கான வேட்பாளர்களை அறிவித்துள்ளது.  
- என். ஆர். காங்கிரசு தேர்தல் அறிக்கையை மே 12 அன்று வெளியிட்டது.
# புதுச்சேரி சட்டமன்றத் தேர்தல், 2016

## வேட்புமனு தாக்கல், இறுதிப் பட்டியல்

### வேட்புமனு தாக்கல்

| தேதி | அன்றைய நாள் தாக்கல் செய்யப்பட்ட மனுக்கள் | அன்றைய நாள் வரை தாக்கல் செய்யப்பட்ட மொத்த மனுக்கள் | குறிப்புகளும், மேற்கோள்களும் |
| --- | --- | --- | --- |
| 22 ஏப்ரல் 2016 | align=3 | align=3 | 23, 24 (சனி, ஞாயிறு) ஆகிய நாட்களில் வங்கி விடுமுறை என்பதால் வேட்புமனு தாக்கல் இருக்காது என தேர்தல் ஆணையம் அறிவித்தது. |
| 25 ஏப்ரல் 2016 | align=39 | align=42 |  |
| 26 ஏப்ரல் 2016 | align=11 | align=53 |  |
| 27 ஏப்ரல் 2016 | align=54 | align=107 |  |
| 28 ஏப்ரல் 2016 | align=133 | align=240 |  |
| 29 ஏப்ரல் 2016 | align=285 | align=525 | } |
# புதுச்சேரி சட்டமன்றத் தேர்தல், 2016

## கருத்துக் கணிப்புகள்

| கருத்துக் கணிப்பு நடத்திய நிறுவனம் | கருத்துக் கணிப்பு வெளியான தேதி | அதிமுக | காங்கிரசு+திமுக | என்.ஆர்.காங்கிரஸ் | மற்றவர்கள் | ஆதாரம் |
| --- | --- | --- | --- | --- | --- | --- |
| டைம்ஸ் நவ் +
சி வோட்டர் | ஏப்ரல் 1 | 1 | 17 | 7 | 5 |  |
# புதுச்சேரி சட்டமன்றத் தேர்தல், 2016

## வாக்குப்பதிவு

84.11% சதவீத வாக்குகள் பதிவாகின.
# புதுச்சேரி சட்டமன்றத் தேர்தல், 2016

## முடிவுகள்

| வாக்குகள் | வாக்கு ஏற்ற இறக்கம் |  |  |  |  |  |  |
| --- | --- | --- | --- | --- | --- | --- | --- |
| &nbsp; | இதேகா | 21 | 15 | 8 | 244,886 | 30.6 | 5.54 |
| &nbsp; | திமுக | 9 | 2 | 70,836 | 8.9 | 1.78 |  |
| &nbsp; | அஇநராகா | 30 | 8 | 7 | 225,082 | 28.1 | 3.65 |
| &nbsp; | அஇஅதிமுக | 30 | 4 | 1 | 134,597 | 16.8 | 3.05 |
| &nbsp; | பாஜக | 30 | 0 | 19,303 | 2.4 | 1.08 |  |
| &nbsp; | சுயேட்சைகள் | 1 | 62,884 | 7.9 | – |  |  |
| &nbsp; | நோட்டா | – | – | – | 13,240 | 1.7 | – |
| **மொத்தம்** | **30** |  |  |  |  |  |  |
| மூலம்: International Business Times | } |  |  |  |  |  |  |
# புதுச்சேரி சட்டமன்றத் தேர்தல், 2016

## இவற்றையும் காண்க

- தமிழ்நாடு சட்டமன்றத் தேர்தல், 2016
- இந்திய சட்டமன்றத் தேர்தல்கள், 2016
# அம்ரிதா சேர்கில்

**அம்ரிதா சேர்கில்** (Amrita Sher-Gil, 30, சனவரி 1913–5, திசம்பர் 1941) என்பவர் இந்தியாவின் பெண் ஓவியர். இந்தியாவின் பிரிடா காலோ எனவும் இவர் அழைக்கப்படுகிறார்.
# அம்ரிதா சேர்கில்

## இளமைக்காலம்

பஞ்சாப் சீக்கியத் தந்தைக்கும் அங்கேரி நாட்டின் யூத மதத்தைச் சேர்ந்த தாயாருக்கும் அம்ரிதா சேர்கில் புடாபெசுடு நகரில் பிறந்தார். 1921 முதல் சிம்லா நகரில் வாழ்ந்து வந்தார். இளம் அகவையிலேயே ஓவியம் வரைவதில் ஆர்வம் ஏற்பட்டது. 1923 ஆம் ஆண்டில் இத்தாலியில் பிலாரன்சு நகரில் கலை மையம் ஒன்றில் மாணவியாகச் சேர்ந்தார்.
# அம்ரிதா சேர்கில்

## ஓவியக் கலைப்பயணம்

ஓவியக்கலையில் மேலும் பயிற்சி பெற 1929 இல் பாரீசு நகருக்குப் போனார். அங்கு கவின் கலையில் இளங்கலைப் பட்டமும் பெற்று மேலை நாட்டு ஓவிய வகைகளையும் கற்றுக்கொண்டார். இளம்பெண்கள் என்ற பெயரில் அம்ரிதா சேர்கில் வரைந்த ஓவியம் மேலை நாட்டுப் பாணியில் அமைந்திருந்தது. 1934 இல் இந்தியாவுக்குத் திரும்பிய இவர் இந்தியாவின் தொன்மைக் கலைகளிலும் இசுலாமிய ஓவியங்களிலும் ஆர்வம் காட்டினார்.  
1937 இல் தென்னிந்தியச் சுற்றுப் பயணம் மேற்கொண்டார். மணப் பெண்ணின் அறை, பிரம்மச்சாரிகள், தென்னிந்திய கிராமிய வாழ்க்கை என்ற ஓவியப் படைப்புகள் புகழ் பெற்றன. அஜந்தா குகை ஓவியங்களும், இந்திய மக்களின் எளிய வாழ்க்கை நிலைகளும், பெண்களின் நலிந்த வாழ்வும் அம்ரிதாவின் ஓவியங்களில் பதிவாகின.  
1938 இல் கொரக்பூரில் வாழ்ந்தபோது இரவிந்திரனாத் தாகூர், ஜமினி ராய் ஆகியோரின் ஓவியங்களைக் கண்டார். அதன் விளைவாக வங்காளத்தில் நிகழ்ந்த கலைப்புரட்சியில் தாமும் இணைந்து கொண்டார். காந்தியக் கொள்கைகளிலும் அம்ரிதா நாட்டம் கொண்டார். 1941இல் லாகூரில் வாழ்ந்து வந்த அம்ரிதா ஒரு ஓவியக் கூடத்தை அமைத்தார். அங்கு ஓவியக் கண்காட்சியை நிகழ்த்தத் திட்டமிட்டிருந்த நிலையில் 6 டிசம்பர் 1941 இல் திடீரென நோய்வாய்ப்பட்டு இறந்தார்.
# லிமாசோல்

சைப்பிரசின் மிகப்பெரும் துறைமுகமான லிமாசோல் துறைமுகம் நடுநிலக் கடல் பகுதியில் மிகுந்த போக்குவரத்துள்ள துறைமுகமாகவும் விளங்குகின்றது. தவிரவும் சுற்றுலா, வணிகம், சேவை மையங்கள் முதன்மையாக உள்ளன. ஆழமான பண்பாட்டு வழக்கங்களுக்காகவும் லிமாசோல் அறியப்படுகின்றது. இங்கு சைப்பிரசு தொழினுட்பப் பல்கலைகழகம் உள்ளது. சுற்றுலாப் பயணிகளுக்கு இங்குள்ள பல அருங்காட்சியகங்களும் தொல்லியல் களங்களும் விருந்தாக உள்ளன. பழைய நகரத்தின் அண்மையில் கடற்கரை உள்ளது. அங்கிருந்து தொலைவில் பண்டைக்கால கோட்டை உள்ளது.  
இரண்டு பண்டைய நகரங்கள், அமாத்துசு,கூரியன் இடையே கட்டப்பட்டுள்ளது; பைசாந்திய ஆட்சியில் இது நியாபோலிசு (புது நகரம்) என்று அழைக்கப்பட்டது. லிமாசோல் கோட்டை மற்றும் பழைய நகரத்தைச் சுற்றிலும் லிமாசோலின் வரலாற்று மையம் உள்ளது. இன்று நகரம் நடுநிலக் கடலோரத்தில் பரவியுள்ளது. இந்த நகரத்தின் மேற்கில் பிரித்தானிய கடல்கடந்த ஆட்புலமான அக்ரோத்திரி அமைந்துள்ளது.  
மெர்சரின் வாழ்நிலைத் தர கருத்துக் கணிப்பில் உலகளவில் பிராத்திஸ்லாவாவிற்கும் தாலினுக்கும் இடையே 87வது இடத்தில் உள்ளது.
# லிமாசோல்

## ஒளிப்படத் தொகுப்பு

<>  
</>
# சிங்கரௌலி மாவட்டம்

**சிங்கரௌலி மாவட்டம்** (Singrauli district) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் சிங்கரௌலி நகரம் ஆகும். இது ரேவா கோட்டத்தில் அமைந்துள்ளது. இம்மாவட்டம் 5672 சதுர கிலோ மீட்டர் பரப்பளவு கொண்டது.
# சிங்கரௌலி மாவட்டம்

## வரலாறு

சிங்கரௌலி மாவட்டம் சித்தி மாவட்டத்தின் சில வருவாய் வட்டங்களைக் கொண்டு 24 மே 2008 அன்று புதிதாக உருவாக்கப்பட்டது.
# சிங்கரௌலி மாவட்டம்

## அமைவிடம்

சிங்கரௌலி மாவட்டத்தின் வடக்கில் உத்திரப் பிரதேசத்தின் மிர்சாபூர் மாவட்டம், கிழக்கில் சோன்பத்திரா மாவட்டம், (உத்திரப் பிரதேசம்), தென் கிழக்கில் சூரஜ்பூர் மாவட்டம் (சத்தீஸ்கர்), தென்மேற்கில் கோரியா மாவட்டம் (சத்தீஸ்கர்), மேற்கில் சித்தி மாவட்டம், வடமேற்கில் ரேவா மாவட்டம் எல்லைகளாக கொண்டுள்ளது.
# சிங்கரௌலி மாவட்டம்

## மாவட்ட நிர்வாகம்

சிங்கரௌலி மாவட்டம் சிங்கரோலி, தேவசர், சித்திராங்கி, மாத மற்றும் சராய் என ஐந்து வருவாய் வட்டங்களைக் கொண்டது.
# சிங்கரௌலி மாவட்டம்

## அரசியல்

இம்மாவட்டம் சித்திராங்கி, சிங்கரௌலி மற்றும் தேவசர் என மூன்று சட்டமன்ற தொகுதிகளைக் கொண்டது. இம்மூன்று சட்டமன்ற தொகுதிகளும் சித்தி நாடாளுமன்ற மக்களவைத் தொகுதிக்கு உட்பட்டது.
# சிங்கரௌலி மாவட்டம்

## பொருளாதாரம்

இம்மாவட்டத்தின் பொருளாதாரம் வேளாண்மையை நம்பியுள்ளது.
இம்மாவட்டத்தில் 2200 கிலோ மீட்டர் பரப்பளவில் நிலக்கரி கனிம வளம் உள்ளது.
# சிங்கரௌலி மாவட்டம்

## பொருளாதாரம்

### நிலக்கரி சுரங்கங்கள் மற்றும் மின்சாரம்

இந்திய அரசின் நிலக்கரி நிறுவனத்தின் வடக்கு நிலக்கரி சுரங்கங்கள் இம்மாவட்டத்தின் சிங்கரௌலி பகுதியில் உள்ளது. நிலக்கரியை எரிபொருளாகக் கொண்ட மின்சாரம் உற்பத்தி செய்யும் அனல் மின் நிறுவனங்கள் சிங்கரோலி வட்டத்தில் உள்ளது. சிங்ரௌலியில் 2017-ஆம் ஆண்டின் இறுதிக்குள் முப்பத்து ஐந்தாயிரம் மெகாவாட் திறன் கொண்ட அனல் மின் நிலையங்கள் செயல்பட திட்டமிடப்பட்டுள்ளது.
# சிங்கரௌலி மாவட்டம்

## பொருளாதாரம்

### நிலக்கரி சுரங்கங்கள் மற்றும் மின்சாரம்

#### முக்கிய நிறுவனங்கள்

1. சிங்கரௌலி சூப்பர் அனல் மின் நிலையம்
1. விந்தியாமலை அனல் மின் நிலையம
1. ரிகாண்ட் அனல் மின் நிலையம்
1. கோல் இந்தியா நிறுவனத்தின் வடக்கு மண்டல நிலக்கரி சுரங்கங்கள்
1. சாசன் அல்டிரா மெகா அனல் மின் நிலையம்
1. சித்திராங்கி அனல் மின் நிலையம்
1. முகர் மற்றும் முகர் அம்லோரி நிலக்கரி சுரங்கங்கள்]
1. எஸ்ஸார் குழுமத்தின் மகான் சூப்பர் அனல் மின் நிலையம்
# சிங்கரௌலி மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இந்த மாவட்டத்தின் மொத்த மக்கள் தொகை 1,178,273 ஆக உள்ளது. கிராமப்புறங்களில் 80.75% மக்களும்; நகரப்புறங்களில் 19.25% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 28.05% ஆக உயர்ந்துள்ளது. மக்கள் தொகையில் 613,637 ஆண்களும் மற்றும் 564,636 பெண்களும் உள்ளனர். பாலின விகிதம் ஆயிரம் ஆண்களுக்கு 920 பெண்கள் வீதம் உள்ளனர். 5,675 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 208 மக்கள் வாழ்கின்றனர். இம்மாவட்டத்தின் சராசரி படிப்பறிவு
60.41% ஆகவும், ஆண்களின் படிப்பறிவு 71.34% ஆகவும், பெண்களின் படிப்பறிவு 48.53% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 209,792 ஆக உள்ளது.
# சிங்கரௌலி மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 1,118,998 (94.97 %) ஆகவும், சீக்கிய சமய மக்கள் தொகை 1,422 (0.12 %) ஆகவும், இசுலாமிய சமய மக்கள் தொகை 46,574 (3.95 %) ஆகவும், கிறித்தவ சமயத்தினரின் மக்கள் தொகை 2,332 (0.20 %) ஆகவும், சமண சமய மக்கள் தொகை 182 (0.02 %) ஆகவும், பௌத்த சமய மக்கள் தொகை 338 (0.03 %) ஆகவும், பிற சமய மக்களின் தொகை 6,139 (0.52 %) ஆகவும், மற்றும் சமயம் குறிப்பிடாதவர்கள் மக்கள் தொகை 2,288 (0.19 %) ஆகவும் உள்ளது.
# சிங்கரௌலி மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# சிங்கரௌலி மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# 2016 தமிழ்நாடு சட்டமன்றத் தேர்தல், தொகுதிகளும் போட்டியிடும் முக்கியக் கட்சிகளும்
# 2016 தமிழ்நாடு சட்டமன்றத் தேர்தல், தொகுதிகளும் போட்டியிடும் முக்கியக் கட்சிகளும்

## ஆதாரங்கள்

- பாஜக முதல்கட்ட வேட்பாளர் பட்டியல் வெளியீடு: கோவையில் வானதி, தி.நகரில் ஹெச்.ராஜா போட்டி, *ஒன் இந்தியா*
- பாஜக கூட்டணியில் ஐஜேகவிற்கு 45 தொகுதிகளும் தேவநாதன் கட்சிக்கு 24 தொகுதிகளும் ஒதுக்கீடு, *புதிய தலைமுறை தொலைக்காட்சி*, 12 ஏப்ரல் 2016
- 57 தொகுதிகளுக்கு பாஜக வேட்பாளர்கள்: 3-வது பட்டியல் வெளியீடு, *தி இந்து (தமிழ்)*, 15 ஏப்ரல் 2016
- பாஜக இறுதி வேட்பாளர் பட்டியல் வெளியீடு: ஆர்.கே.நகரில் ஜெயலலிதாவை எதிர்த்து முன்னாள் அமைச்சரின் மருமகன் போட்டி, *தி இந்து (தமிழ்)*, 20 ஏப்ரல் 2016
- அதிமுக மற்றும் கூட்டணி கட்சிகள் போட்டியிடும் தொகுதிகள்... வேட்பாளர் பட்டியல்: முழு விவரம், *புதிய தலைமுறை தொலைக்காட்சி*, 4 ஏப்ரல் 2016
- தேமுதிக 4-ம் கட்ட பட்டியல்: இதுவரை 75 வேட்பாளர்கள் அறிவிப்பு, *தி இந்து (தமிழ்)*, 14 ஏப்ரல் 2016
- தேமுதிக - ம.ந.கூட்டணி - தமாகா அணியினர் போட்டியிடும் தொகுதிகள் அறிவிப்பு, *தி இந்து (தமிழ்)*, 15 ஏப்ரல் 2016
# ராய்சேன் மாவட்டம்

**ராய்சேன் மாவட்டம்** (Raisen District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் *ராய்சேன்* ஆகும். ராய்சேன் மாவட்டம் போபால் கோட்டத்தில் அமைந்துள்ளது. இம்மாவட்டத்தில் புகழ்பெற்ற சாஞ்சி தொல்லியற்களம் உள்ளது.
# ராய்சேன் மாவட்டம்

## அமைவிடம்

8,395 சதுர கிலோ மீட்டர் பரப்பளவு
கொண்ட ராய்சேன் மாவட்டத்தின் மேற்கில் செகோர் மாவட்டம், வடக்கில் விதிஷா மாவட்டம், கிழக்கிலும், தென் கிழக்கிலும் சாகர் மாவட்டம், தென் கிழக்கில் நரசிங்பூர் மாவட்டம், தெற்கில் ஹோசங்காபாத் மாவட்டம் எல்லைகளாக கொண்டது.
# ராய்சேன் மாவட்டம்

## மாவட்ட நிர்வாகம்

ராய்சேன் மாவட்டம் ராய்சேன், கோஹர்கஞ்ச், பேகம்கஞ்ச், கைராத்கஞ்ச், சில்வானி, பரேலி, உதய்புரா மற்றும் பாடி என எட்டு வருவாய் வட்டங்களை கொண்டது.
# ராய்சேன் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,331,597ஆக உள்ளது. கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 18.35% ஆக உயர்ந்துள்ளது. மக்கள் தொகையில் 700,358. ஆண்களும் மற்றும் 631,239. பெண்களும் உள்ளனர். பாலின விகிதம் ஆயிரம் ஆண்களுக்கு 901 பெண்கள் வீதம் உள்ளனர். 8,466 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 157 மக்கள் வாழ்கின்றனர். இம்மாவட்டத்தின் சராசரி படிப்பறிவு 72.98% ஆகவும், ஆண்களின் படிப்பறிவு 80.81% ஆகவும், பெண்களின் படிப்பறிவு 64.24% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 207,699 ஆக உள்ளது.
# ராய்சேன் மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# ராய்சேன் மாவட்டம்

## சுற்றுலாத் தலங்கள்

1. பீம்பேட்கா பாறை வாழிடங்கள்
1. சாஞ்சி
1. சாஞ்சி தூபி எண் 2
1. போஜேஷ்வர் கோயில்
# ராய்சேன் மாவட்டம்

## போக்குவரத்து

தேசிய நெடுஞ்சாலை எண் 12 மற்றும் 86 ராய்சேன் மாவட்டத்தை, மாநிலத் தலைநகர் போபாலுடன் இணைக்கிறது.
# ராய்சேன் மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# ஒரு ஊர்ல ரெண்டு ராஜா

**ஒரு ஊர்ல ரெண்டு ராஜா** 2014 ஆவது ஆண்டில் ஆர். கண்ணன் இயக்கத்தில் வெளியான ஒரு இந்தியத் தமிழ்த் திரைப்படமாகும். எஸ். மைக்கேல் ராயப்பன் தயாரித்த இத்திரைப்படத்தில் விமல், பிரியா ஆனந்த், சூரி ஆகியோர் முக்கிய வேடங்களிலும், நாசர், அனுபமா குமார், தம்பி ராமையா ஆகியோர் இதர துணை வேடங்களிலும் நடித்திருந்தனர். டி. இமான் இசையமைப்பில் உருவான இத்திரைப்படம் 2014 நவம்பர் 7 அன்று திரையரங்குகளில் வெளியானது.
# ஒரு ஊர்ல ரெண்டு ராஜா

## நடிகர்கள்

- விமல் - தினேசு
- பிரியா ஆனந்த் - உதய பிரியா
- சூரி - மைக்கேல்
- நாசர் - கார்த்தி
- தம்பி ராமையா
- அனுபமா குமார் - சந்திரிகா
- விசாகா சிங் - கல்பனா (சிறப்புத் தோற்றம்)
- பாலா சிங் - பிரியாவின் தந்தை
- சிங்கமுத்து - தொடருந்து பயணி
- ஸ்டன்ட் சிவா - கூலிப்படை தலைவர்
- கலைராணி - வளர்மதியின் பாட்டி
- கமலா கிருஷ்ணசாமி - கல்பனாவின் தாய்
- ஜார்ஜ் மரியான் - ஆலை ஊழியர்
- சாஷா - வளர்மதி
- ஜென்னி
- நரேந்திரா காந்தி - தொடருந்து காவல் அதிகாரி
- கௌதமி
- பாண்டி ரவி - காவல் அதிகாரி
- இ. ராம்தாசு
- தேனி முருகன்
- சூப்பர்குட் சுப்ரமணி
- இனியா - சிறப்புத் தோற்றம்
# ஒரு ஊர்ல ரெண்டு ராஜா

## பாடல்கள்

இத்திரைப்படத்திற்கு டி. இமான் இசையமைத்திருந்தார். இது, இயக்குநர் கண்ணனுடன் இமான் இணைந்து பணியாற்றிய முதல் திரைப்படமாகும். இப்படத்தில், நடிகை இலட்சுமி மேனன் பின்னணிப் பாடகியாக அறிமுகமானார்.  
| எண் | பாடல் | பாடகர்(கள்) | பாடலாசிரியர் |  |
| --- | --- | --- | --- | --- |
| 1 | *குக்குரு குக்குரு* | சத்யன் மகாலிங்கம், லட்சுமி மேனன் | ஏக்நாத் |  |
| 2 | *மழைக்காத்தா* | ஹரிசரண், வந்தனா சீனிவாசன், மரியா ராய் வின்சன்ட் | யுகபாரதி |  |
| 3 | *ஓடும் ரயில்* | அபய் ஜோத்பர்கர் | யுகபாரதி |  |
| 4 | *ஒரு ஊருல* | எம். கே. பாலாஜி, ஜெயமூர்த்தி | யுகபாரதி |  |
| 5 | *சுந்தரி பெண்ணே* | ஸ்ரேயா கோசல் | யுகபாரதி | } |
# இடச்சுப் பேரரசு

**இடச்சுப் பேரரசு** (*Dutch Empire*; ) என்பது இடச்சுக் குடியரசு கட்டுப்பாட்டில் இருந்த கடல்கடந்த நிலப்பகுதிகளும், 17 ஆம் நூற்றாண்டு முதல் மத்திய 1950 கள் வரையிலான தற்கால நெதர்லாந்து ஆட்சிப்பகுதியையும் குறிக்கிறது. இடச்சு போர்த்துகல், எசுப்பானியா என்பவற்றுக்குப் பின் கடல்கடந்து அமைக்கப்பட்ட குடியேற்றவாதப் பேரரசு ஆகும். நெதர்லாந்து 17 ஆம் நூற்றாண்டில் சிறப்பினை அடைந்தது. இது பொற் காலம் என அழைக்கப்படுகிறது.
# எத்தியோப்பியப் பேரரசு

**எத்தியோப்பியப் பேரரசு** (*Ethiopian Empire*, የኢትዮጵያ ንጉሠ ነገሥት መንግሥተ, *Mängəstä Ityop'p'ya*) என்பது தற்போதைய எரித்திரியாவும் வடக்கில் அரைவாசி எதியோப்பியாவும் சேர்ந்த புவியியல் பகுதியாகும். இப்பேரரசு கிட்டத்தட்ட 1137 முதல் 1974 வரையாக, *இராணுவப் புரட்சி* மூலம் மன்னராட்சி நீக்கப்படும் வரை காணப்பட்டது.  
1882 இல் எகிப்தை பிரித்தானியா கைப்பற்றியதைத் தொடர்ந்து, எத்தியோப்பியாவும் லைபீரியாவும் மாத்திரமே 19 ஆம் நூற்றாண்டின் இறுதியில் ஐரோப்பிய குடியேற்றவாத வல்லரசுகளின் ஆபிரிக்காவுக்கான போட்டியில் சுதந்திரத்துடன் எஞ்சிய நாடுகளாகவிருந்தன.
# அட்செங்குளம்

**அட்செங்குளம்** *(Atchenkulam)* என்பது தமிழ்நாட்டின் கன்னியாகுமரி மாவட்டத்தில் உள்ள ஒரு கிராமம் ஆகும். அகத்தீசுவரம் தாலுக்காவில் கொட்டாரம் பேரூராட்சியின் ஒரு பகுதியாக இருக்கும் இக்கிராமம், கொட்டாரத்திலிருந்து ஒரு கிலோமீட்டர் தொலைவில் அமைந்திருக்கிறது. கிராமத்தின் முகப்பில் ஒரு குளம் கிட்டத்தட்ட ஒரு பெரிய ஏரியைப் போன்ற தோற்றத்தில் உள்ளது. இக்குளத்தை அடுத்து புத்தனார் கால்வாய் என்ற சிற்றாறு ஓடுகிறது. பல்வேறு மதத்தைச் சார்ந்த 300 குடும்பங்கள் விவசாயத்தை மட்டுமே நம்பி இங்கு வாழ்ந்து வருகிறார்கள்.  
கன்னியாகுமரியிலிருந்து நாகர்கோவில் செல்லும் வழியில் இக்கிராமம் அமைந்திருக்கிறது. .
# தும்பிலி மரம்

**தும்பிலி** (*DIOSPYROS EMBRYOPYERIS*, *Diospyros malabarica*) இத்தாவரம் எபெசெசு (Ebenaceae) என்ற குடும்பத்தைச் சார்ந்த பூக்கும் தாவரம் ஆகும். இத்தாவரத்தின் பூரிவீகம் இந்தியத் துணைக்கண்டம் மற்றும் தென்கிழக்காசியா பகுதிகளாகும். 35 மீட்டர்கள் உயரம் வளரும் இத்தாவரத்தில் இலை நீளமாகக் காணப்படுகிறது. இத்தாவரத்தின் அடிப்பாகம் 70 செமீ விட்டம் கொண்டதாக உள்ளது.
# ரேவா மாவட்டம்

**ரேவா மாவட்டம்** (Rewa District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் நகரம் ரேவா ஆகும். இந்த மாவட்டம் ரேவா கோட்டத்தில் அமைந்துள்ளது. ரேவா மாவட்டம், மத்தியப் பிரதேசத்தின் வடகிழக்கு எல்லைப் பகுதியில் உத்தரப் பிரதேச மாநில எல்லை ஓரம் அமைந்துள்ளது. இந்திய விடுத்லைக்கு முன்னர் இம்மாவட்டம் ரேவா சமஸ்தானத்தில் இருந்தது.
# ரேவா மாவட்டம்

## அமைவிடம்

6240 சதுர கிலோ மீட்டர் பரப்பளவு கொண்ட ரேவா மாவட்டத்தின் வடக்கில் அலகாபாத் மாவட்டம் (உத்தரப் பிரதேசம்), வடகிழக்கில் மிர்சாபூர் மாவட்டம், (உ பி), தென்கிழக்கில் சிங்கரௌலி மாவட்டம், தெற்கில் சித்தி மாவட்டம், மேற்கில் சத்னா மாவட்டம், வடமேற்கில் சித்திரகூட மாவட்டம், ( உ பி ) எல்லைகளாக கொண்டது.
# ரேவா மாவட்டம்

## மாவட்ட நிர்வாகம்

ரேவா மாவட்டம் ஹுஜூர், மன்கவா, சிர்மௌர், நய்கர்கி, ஜாவா, தியோந்தர், குர்க், அனுமனா, ராய்ப்பூர் கர்சுலியன் மற்றும் மௌகஞ்ச் என பத்து வருவாய் வட்டங்களை கொண்டது. மாவட்டத் தலைமையிடமான ரேவா நகரம் ஹூஜூர் வட்டத்தில் அமைந்துள்ளது.  
இம்மாவட்டம் ஜாவா, தியோந்தர், சர்மௌர், கங்கதேவ், அனுமனா, மௌகஞ்ச், நய்கர்கி, ரேவா, ராய்பூர் கர்சுழியான் என ஒன்பது ஊராட்சி ஒன்றியங்களைக் கொண்டுள்ளது.
# ரேவா மாவட்டம்

## சுற்றுலாத் தலங்கள்

மௌரியப் பேரரசர் அசோகர் நிறுவிய, கி மு மூன்றாம் நூற்றாண்டு காலத்திய தூபிகள் இம்மாவட்டத்தின் தியோகோத்தார் எனும் இடத்தில் அமைந்துள்ளது. கியோட்டி நீர் வீழ்ச்சி சுற்றுலா பயணிகளை கவரும் வண்ணம் உள்ளது.
# ரேவா மாவட்டம்

## பொருளாதாரம்

சுண்ணாம்புக் கல் மற்றும் நிலக்கரி கனிம வளங்கள் கொண்டதால், இம்மாவட்டத்தில் சிமெண்டு ஆலைகள் அதிகம் கொண்டுள்ளது.  
இந்திய அரசின் பஞ்சாயத்து ராஜ் அமைச்சகம், இந்தியாவின் மிகவும் பின் தங்கிய 250 மாவட்டங்களில் ஒன்றாகவும், மத்தியப் பிரதேச மாநிலத்தின் 51 மாவட்டங்களில், பின் தங்கிய 24 மாவட்டங்களில் ரேவா மாவட்டமும் ஒன்று. இதனால் இம்மாவட்டம் ஊரக வளர்ச்சி திட்டங்களுக்கு இந்திய அரசிடமிருந்தும், மாநில அரசிடமிருந்தும் நிதியுதவி பெறுகிறது.
# ரேவா மாவட்டம்

## போக்குவரத்து

அலகாபாத் வழியாக மும்பை - கொல்கத்தாவை இணைக்கும் சத்னா தொடருந்து நிலையம் ரேவா நகரத்திலிருந்து ஐம்பது கிலோ மீட்டர் தொலைவில் அமைந்துள்ளது.  
வாரனாசி - கன்னியாகுமரியை இணைக்கும் தேசிய நெடுஞ்சாலை எண் 7,
ரேவா வழியாக மிர்சாபூர், கட்னி, ஜபல்பூர், நாக்பூர், ஹைதராபாத் மற்றும் பெங்களூர் நகரங்களை சாலை வழியாக இணைக்கிறது.
ராஞ்சி - குவாலியர் நகரங்களை இணைக்கும் தேசிய நெடுஞ்சாலை எண் 27 மற்றும் தேசிய நெடுஞ்சாலை எண் 75 ரேவா வழியாக செல்கிறது.  
அருகில் அமைந்த விமான நிலையம் கஜுராஹோ ஆகும்.
# ரேவா மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி 6,240 சதுர கிலோ மீட்டர் பரப்பளவு கொண்ட ரேவா மாவட்டத்தின் மொத்த மக்கள் தொகை 23,63,744 ஆக உள்ளது. கிராமப்புறங்களில் 1968257 மக்களும்; நகரப்புறங்களில் 395487 மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் ஆக உயர்ந்துள்ளது. மக்கள் தொகையில் 1224918 ஆண்களும் மற்றும் 1138826 பெண்களும் உள்ளனர். பாலின விகிதம் ஆயிரம் ஆண்களுக்கு 930 பெண்கள் வீதம் உள்ளனர். 6,240 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 374 மக்கள் வாழ்கின்றனர். இம்மாவட்டத்தின் சராசரி படிப்பறிவு 73.42% ஆகவும், ஆண்களின் படிப்பறிவு 83.67% ஆகவும், பெண்களின் படிப்பறிவு 62.49% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 294393 ஆக உள்ளது.
# ரேவா மாவட்டம்

## மக்கள் தொகையியல்

### சமயம்

இம்மாவட்ட மக்கள் தொகையில் இந்து சமயத்தவரின் மக்கள் தொகை பெரும்பான்மையாகவும், இசுலாமிய சமய மக்கள் தொகை கனிசமாகவும் உள்ளது.
# ரேவா மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# ரேவா மாவட்டம்

## இதனையும் காண்க

- ரேவா சமஸ்தானம்
- மத்தியப் பிரதேச மாவட்டப் பட்டியல்
# எழிலைப்படை

**எழிலைப்படை**, அல்லது **முகும்பலை** (*DITA BARK*, *Alstonia*) இது ஒரு பூக்கும் வகையைச் சார்ந்த கூடாரமாக வளரும் பெரிய மரம் ஆகும். இதன் குடும்பப்பெயர் அபோசியசு (Apocynaceae) என்பதாகும். இவற்றில் 40 முதல் 60 வகை இனங்கள் காணப்படுகிறது. இவற்றின் போர்வீகம் ஆப்பிரிக்காவின் வெப்ப மண்டலப் பகுதி, மத்திய அமெரிக்கா, பொலினீசியா, ஆத்திரேலியா போன்ற இடங்கள் ஆகும்.
# செவ்வள்ளிக் கொடி

**செவ்வள்ளி** அல்லது **இராசவள்ளி** (*dioscorea alata*, அல்லது *purple yam*, *ube*, *greater yam*) என்பது பூக்கும் தாவர வகையைச் சார்ந்த கொடி ஆகும். இதன் வேர்ப் பகுதியில் கிழங்கு உற்பத்தியாகிறது. இக்கொடியில் கிடைக்கும் கிழங்கு சீனிக்கிழங்கைப் போல் உணவுப் பொருளாகப்பயன்படுகிறது. இதன் கிழங்கு இளஞ்சிவப்பு நீல வண்ணம்) கொண்டதாக உள்ளது. ஒரு சில இடங்களில் மதில் சுவரில் தோரணம் போல் வளர்க்கப்படுகிறது.
# பன்னா மாவட்டம்

**பன்னா மாவட்டம்** (Panna district), மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் பன்னா நகரம் ஆகும். பன்னா மாவட்டம் சாகர் கோட்டத்தில் புந்தேல்கண்ட் புவியியல் பகுதியில் அமைந்துள்ளது.
# பன்னா மாவட்டம்

## மாவட்ட எல்லைகள்

பன்னா மாவட்டத்தின் வடக்கில் உத்திரப் பிரதேசத்தின் பந்தா மாவட்டம், கிழக்கில் சத்னா மாவட்டம்,
தெற்கில் கட்னி மாவட்டம், தென்மேற்கில் தமோ மாவட்டம், வடமேற்கில் சத்தர்பூர் மாவட்டம் எல்லைகளாக கொண்டுள்ளது.
# பன்னா மாவட்டம்

## வரலாறு

பன்னா மாவட்டப் பூர்வகுடிகளாக கோண்டு மக்களை வெற்றி கொண்டு, சந்தேல இராசபுத்திர மன்னர் சத்திரசால், கிபி 1731-இல் பன்னா இராச்சியத்தை நிறுவினர். பின்னர் பிரித்தானிய இந்தியாவின் ஆட்சியின் போது, 1818 முதல் பன்னா இராச்சியம், சுதேச சமஸ்தானமாக, இந்தியப் பிரிவினைக்கு பின்னர் 1950 வரை நீடித்தது. 1950-இல் பன்னா இராச்சியம் இந்தியாவுடன் இணைக்கப்பட்டது.
# பன்னா மாவட்டம்

## நிலவியல்

பன்னா மாவட்டத்தில் கென் ஆறு, பாண்டவர் நீர்வீழ்ச்சி, காதா நீர்வீழ்ச்சி, பன்னா தேசியப் பூங்கா அமைந்துள்ளது.
# பன்னா மாவட்டம்

## பொருளாதாரம்

2006-ஆம் ஆண்டில் இந்திய அரசின் பஞ்சாயத்து ராஜ் அமைச்சகம், பன்னா மாவட்டத்தை வறுமை மிகுந்த இந்தியாவின் 250 மாவட்டங்களில் ஒன்ராக அறிவித்து, பன்னா மாவட்ட ஊரக வளர்ச்சி திட்டங்களுக்கு நிதியுதவி வழங்கு வருகிறது.
# பன்னா மாவட்டம்

## மாவட்ட நிர்வாகம்

பன்னா மாவட்டம் அஜய்கர், அமன்கஞ்ச், குனௌர், பன்னா, பவாய், ஷாநகர் என ஆறு உட்கோட்டங்களை கொண்டது.
# பன்னா மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி பன்னா மாவட்டத்தின் மொத்த மக்கள் தொகை 1,016,520 ஆக உள்ளது. கிராமப்புறங்களில் 87.67% மக்களும்; நகரப்புறங்களில் 12.33% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 18.67% ஆக உயர்ந்துள்ளது. மக்கள் தொகையில்
533,480 ஆண்களும் மற்றும் 483,040 பெண்களும் உள்ளனர். பாலின விகிதம் ஆயிரம் ஆண்களுக்கு 905 பெண்கள் வீதம் உள்ளனர். 7,135 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 142 மக்கள் வாழ்கின்றனர். இம்மாவட்டத்தின் சராசரி படிப்பறிவு 64.79% ஆகவும், ஆண்களின் படிப்பறிவு 74.14% ஆகவும், பெண்களின் படிப்பறிவு 54.44% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 163,620 ஆக உள்ளது.
# பன்னா மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 974,748 (95.89 %) ஆகவும், இசுலாமிய சமய மக்கள் தொகை 35,214 (3.46 %) ஆகவும், கிறித்தவ சமயத்தினரின் மக்கள் தொகை ஆகவும், , சீக்கிய சமய மக்கள் தொகை 186 (0.02 %) ஆகவும், சமண சமய மக்கள் தொகை 4,734 (0.47 %) ஆகவும், பௌத்த சமய மக்கள் தொகை 37 (0.00 %) ஆகவும், பிற சமய மக்களின் தொகை 218 (0.02 %) ஆகவும், மற்றும் சமயம் குறிப்பிடாதவர்கள் மக்கள் தொகை 965 (0.09 %) ஆகவும் உள்ளது.
# பன்னா மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# பன்னா மாவட்டம்

## பொருளாதாரம்

வரலாற்றுக் காலத்தில் பன்னா மாவட்டம் வைரச் சுரங்கங்களுக்கு பெயர் பெற்றது. தற்போது இந்த வைரச்சுரங்கங்கள் மூடப்பட்டுவிட்ட்து. ஆசியாவில் பன்னா மாவட்டத்தின் மஜாகோன் வைரச் சுரங்கம் மட்டுமே செயல்படுகிறது.
# பன்னா மாவட்டம்

## போக்குவரத்து

பன்னா நகரத்திற்கு அருகமைந்த வானூர்தி நிலையம் கஜுராஹோவில் உள்ளது. அருகமைந்த கஜுராஹோ தொடருந்து நிலையம் 45 கி.மீ. தொலைவிலும், சத்னா தொடருந்து நிலையம் 75 கி.மீ. தொலைவிலும் உள்ளது. பன்னா பேருந்து நிலையம், மத்தியப் பிரதேசத்தின் அனைத்து நகரங்களையும் இணைக்கிறது.
# பன்னா மாவட்டம்

## சுற்றுலாத் தலங்கள்

- பன்னா தேசியப் பூங்கா
# பன்னா மாவட்டம்

## இதனையும் காண்க

- பன்னா தேசியப் பூங்கா
- பன்னா இராச்சியம்
- மத்தியப் பிரதேச மாவட்டப் பட்டியல்
# சீமைக் காட்டுமுள்ளங்கி

**சீமைக் காட்டுமுள்ளங்கி** (DANDELION) இத்தாவரம் பூக்கும் தாவர வகையைச் சார்ந்த சூரிய காந்திக் குடும்பத் தாவரம் ஆகும். இதன் பூர்வீகம் ஊரேசியா, மற்றும் வடக்கு அமெரிக்காவாக இருந்தாலும் உலகம் முழுவதுமே பரவிக் காணப்படுகிறது. இவற்றில் காணப்படும் இரண்டு இனங்களிலிருந்து சமையல் பொருட்கள் பெறப்படுகிறது. இத்தாவரத்தின் பூவானது பெரியதாக காணப்படுகிறது. இவற்றில் 16 கிளை இனங்கள் காணப்படுகின்றன.
# ஏர்னெஸ்ட் மக்கின்டயர்

**ஏர்னெஸ்ட் தளையசிங்கம் மக்கின்டயர்** (*Ernest Thalayasingam MacIntyre*, 26 செப்டம்பர் 1934 – 17 திசம்பர் 2025) இலங்கையைச் சேர்ந்த ஆங்கில நாடகாசிரியர் ஆவார். இவர் இலங்கை ஆங்கில நாடக மேடைகளில் 50 ஆண்டுகளுக்கும் மேலாக பரவலாக அறியப்பட்டவர்.
# ஏர்னெஸ்ட் மக்கின்டயர்

## வாழ்க்கைச் சுருக்கம்

எர்னெஸ்ட் மக்கின்டயர் கொழும்பு நகரில் 1934 செப்டம்பர் 26 இல் பிறந்தார்.  
1961 முதல் 1967 வரை இலங்கை வான்படையில் பணியாற்றினார். பின்னர் 1969-69 காலப்பகுதியில் கொழும்பு அக்குவைனாசு கல்லூரியின் நாடகப் பள்ளியில் பணிப்பாளராகப் பணியாறினார். 1969 முதல் 1973 வரை யுனெஸ்கோ திட்ட அதிகாரியாகப் பணியாற்றினார். 2009 ஆம் ஆண்டில் இந்நாடகம் சிட்னியிலும், 2010 ஆம் ஆண்டில் கான்பராவிலும் மேடையேறியது. 2011 ஆம் ஆண்டில் இது தமிழில் மொழிபெயர்க்கப்பட்டு மேடையேற்றப்பட்டது.
# ஏர்னெஸ்ட் மக்கின்டயர்

## படைப்புகள்

- *The Full Circle of Caucasian Chalk*, 1967
- *The Education of Miss Asia*, 1971
- *Rasanayagam's Last Riot*, 1990
- *A Somewhat Mad and Grotesque Comedy*, 1991: புதுதில்லி
# உப்பனாறு

**உப்பனாறு** என்பது காவிரி ஆற்றின் கிளை ஆறு ஆகும். உப்பனாறு நாகப்பட்டினம் அருகே வங்கக்கடலை அடைகிறது.
# உப்பனாறு

## மாசு

உப்பனாறு நாகப்பட்டினம் மாவட்டத்தில் மக்களால் மிகவும் மாசுபடுத்தப்படுகிறது. இதனால், இங்குள்ள நீரில் அதிக அளவு அரிதான தனிமங்கள் (இரும்பு, மாங்கனீசு, காரீயம், தாமிரம், துத்தநாகம், குரோமியம், நிக்கல் ஆகியவை) இருப்பதாக ஆய்வு முடிவுகள் தெரிவிக்கின்றன.. தொழிற்சாலைக் கழிவுகள் பல வருடங்களாகத் தொடர்ந்து ஆற்றில் விடப்பட்டதால் இப்போது அது சீர்கெட்டு, நிலத்தடி நீரையும் பாதித்துள்ளது. இதனால், வேளாண்மையும், மீன்பிடி தொழிலும் பெருமளவு பாதிப்படைந்துள்ளன
# ரத்லாம் மாவட்டம்

**ரத்லாம் மாவட்டம்** (Ratlam District) மத்திய இந்தியாவின் மத்தியப் பிரதேச மாநிலத்தின் 52 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் நகரம் ரத்லம் ஆகும். இது உஜ்ஜைன் கோட்டத்தில் அமைந்துள்ளது. பிரித்தானிய இந்தியாவின் ஆட்சியின் போது இம்மாவட்டத்தின் பகுதிகளை ரத்லம் சமஸ்தானம், சைலானா சமஸ்தானம் மற்றும் ஜாவ்ரா சமஸ்தானங்கள் ஆண்டது.
# ரத்லாம் மாவட்டம்

## மாவட்ட எல்லைகள்

ரத்லாம் மாவட்டத்தின் வடக்கே மண்டசௌர் மாவட்டம்,
வடகிழக்கில் ஜாலாவார் மாவட்டம், (இராஜஸ்தான்), கிழக்கில் உஜ்ஜைன் மாவட்டம், தென்கிழக்கில் தார் மாவட்டம், தெற்கில் ஜாபூவா மாவட்டம், மேற்கில் பன்ஸ்வாரா மாவட்டம் (இராஜஸ்தான்), வடமேற்கில் பிரதாப்கர் மாவட்டம், (இராஜஸ்தான்) எல்லைகளாக அமைந்துள்ளது.
# ரத்லாம் மாவட்டம்

## மாவட்ட நிர்வாகம்

உஜ்ஜைனி கோட்டத்தில் அமைந்த இம்மாவட்டம் ஐந்து வருவாய் வட்டங்களையும், ஒன்பது நகரங்களையும், 1063 கிராமங்களையும் கொண்டுள்ளது.
# ரத்லாம் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,455,069 ஆக உள்ளது. கிராமப்புறங்களில் 70.10% மக்களும்; நகரப்புறங்களில் 29.90% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 19.72% ஆக உயர்ந்துள்ளது. மக்கள் தொகையில் 738,241 ஆண்களும் மற்றும் 716,828 பெண்களும் உள்ளனர். பாலின விகிதம் ஆயிரம் ஆண்களுக்கு 971 பெண்கள் வீதம் உள்ளனர். 4,861 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 299 மக்கள் வாழ்கின்றனர். இம்மாவட்டத்தின் சராசரி படிப்பறிவு 66.78% ஆகவும், ஆண்களின் படிப்பறிவு 77.54% ஆகவும், பெண்களின் படிப்பறிவு 55.77% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 218,354 ஆக உள்ளது.
# ரத்லாம் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 1,267,043 (87.08 %) ஆகவும், இசுலாமிய சமய மக்கள் தொகை 151,071 (10.38 %) ஆகவும், கிறித்தவ சமயத்தினரின் மக்கள் தொகை 3,996 (0.27 %) ஆகவும், , சீக்கிய சமய மக்கள் தொகை 1,353 (0.09 %) ஆகவும், சமண சமய மக்கள் தொகை 29,353 (2.02 %) ஆகவும், பௌத்த சமய மக்கள் தொகை 175 (0.01 %) ஆகவும், பிற சமய மக்களின் தொகை 123 (0.01 %) ஆகவும், மற்றும் சமயம் குறிப்பிடாதவர்கள் மக்கள் தொகை 1,955 (0.13 %) ஆகவும் உள்ளது.
# ரத்லாம் மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# ரத்லாம் மாவட்டம்

## இதனையும் காண்க

- ரத்லம் சமஸ்தானம்
- சைலானா சமஸ்தானம்
- ஜாவ்ரா சமஸ்தானம்
- மத்தியப் பிரதேச மாவட்டப் பட்டியல்
# சீமை மீன்கொல்லி

**சீமை மீன்கொல்லி** (*Cyclamen purpurascens*) இது ஒரு பூக்கும் நீர் தாவரம் ஆகும். இவற்றின் குடும்பப் பெயர் பெரிமலெசிஸ் (Primulaceae) என்பதாகும். இத்தாவரத்தின் பூர்வீகம் மத்திய ஐரோப்பா, வடக்கு இத்தாலி, மற்றும் ஸ்லோவேனியா ஆகிய பகுதிகள் ஆகும். இதன் அதிகப்படியான வேர்களில் கிழங்கு தோன்றுகிறது. இக்கிழங்கு மூலிகை மருந்தாகப் பயன்படுகிறது. இத்தாவரம் கோடைகாலத்தில் இளஞ்சிவப்பு நிறத்தில் பூப்பூக்கும்.
# அல்போன்சோ கனோ

**அல்போன்சோ கனோ** (*Alfonso Cano*, 22 சூலை 1948 – 4 நவம்பர் 2011) ஆகும். இலத்தீன் அமெரிக்காவின் கொலம்பியாவில் பார்க் என்ற மார்க்சிய இடதுசாரிக் குழுவின் தலைவராக அல்போன்சோ கனோ இருந்தார். **பார்க்** என்பது ஆயுதப் புரட்சியில் நம்பிக்கை கொண்டு போராடிய ஒரு தீவிரவாத அமைப்பாகும்.
# அல்போன்சோ கனோ

## வாழ்க்கைக் குறிப்பு

கொலம்பியாவில் பொகொடாவில் பிறந்த அல்போன்சா கனோ கொலம்பியா தேசியப் பல்கலைக் கழகத்தில் மாந்தவியல் கல்வியைப் படித்தார். அங்கு பொதுவுடைமை நண்பர்களைச் சந்திக்கும் வாய்ப்புக் கிட்டியதால் பார்க் என்னும் மார்க்சிய இடது சாரி அமைப்பில் இணைந்தார். பல்கலைக்கழகப் படிப்பை இடையிலேயே கைவிட்டார். தீவிர அரசியலில் இறங்கினார். 1970 இல் பார்க் அமைப்பில் சேர்ந்த அல்போன்சோ கனோ படிப்படியாக உயர்ந்து 2008 ஆம் ஆண்டில் அவ்வமைப்பின் தலைவர் ஆனார்.  
அமெரிக்காவிலும் ஐரோப்பியாவிலும் பார்க் அமைப்பு ஒரு அச்சுறுத்தல் அமைப்பாகக் கருதப்பட்டது. கனோ தம் கொள்கைகளிலும் செயல்களிலும் உறுதியாகவும் நெகிழ்ச்சித்தன்மை அற்றவராகவும் இருந்தார். கொரில்லா போர் முறைகளைப் பரப்பியும் வந்தார். 2011 ஆம் ஆண்டு நவம்பர் மாதம் நாலாம் பக்கலில் கொலம்பிய அரசின் படை இவரைச் சுட்டுக் கொன்றது.
# விக்கிப்பீடியா:தானியங்கிக் கட்டுரையாக்கம்/தமிழகத் திருக்கோவில்கள்

தமிழகத் திருக்கோவில்கள் தொடர்பான இந்து சமய அறநிலையத் துறைத் தரவுகளைக் கொண்டு கலைக்களஞ்சிய முறைமைக்கு ஏற்ப தானியங்கிக் கட்டுரைகளை உருவாக்கும் திட்டமாகும். இக்கட்டுரைகள் அரசுத் தரவுகளிலிருந்து தானியக்கமாக உருவாக்கப்படுகிறது. தமிழ் இணையக் கல்விக்கழக முயற்சியால் சுமார் 12500 கட்டுரைகள் NeechalBOT தானியங்கிக் கணக்கால் உருவாக்கப்படுகிறது.
# விக்கிப்பீடியா:தானியங்கிக் கட்டுரையாக்கம்/தமிழகத் திருக்கோவில்கள்

## திட்டத்தின் நிலை

- தமிழ் இணையக் கல்விக்கழகம் மற்றும் தமிழ் விக்கிப்பீடியா கூட்டுச் செயல்பாடுகளின் விழைவாக இந்து அறநிலையத் துறை அதிகாரிகளுடன் கலந்தாலோசித்து, அரசால் தரக்கூடிய சிறந்த வடிவம் தீர்மானிக்கப்பட்டது. அவ்வகையில் சுமார் 38800 கோவில்/அறக்கட்டளை/மடம் சார்ந்த அரசுத் தரவுகள் பன்னிரண்டு எக்சல் கோப்பில், ஔவையார் எழுத்துருவில் மார்ச் 11 அன்று கிடைத்தன. இவையனைத்தும் ஓவன் நுட்பத்தால் ஒருங்குறியாக மாற்றப்பட்டு விக்கிப்பீடியாவில் மாதிரிக் கட்டுரை உருவாக்கப்பட்டுள்ளது. விக்கிப்பீடியச் சமூக ஒப்புதலுக்காகத் தற்போது விவாதிக்கப்பட்டுவருகிறது.  
அரசு மாதிரித் தரவுகள்
மாதிரிக் கட்டுரை ஒன்று  
- வாக்கெடுப்பு நிறைவுற்று சொற்பட்டியல் பிழை திருத்தும் பணி நடைபெற்று வருகிறது.
# விக்கிப்பீடியா:தானியங்கிக் கட்டுரையாக்கம்/தமிழகத் திருக்கோவில்கள்

## திட்டத்தின் நிலை

### சொற்பட்டியல் பிழை திருத்தம்

தமிழகக் கோவில்கள் தானியக்கத் திட்டம் தொடர்பான '''33 சொற்பட்டியல்கள் இரவி (பேச்சு) 14:47, 26 ஆகத்து 2016 (UTC)  
வரும் செப்தம்பர் 30 தமிழ் விக்கிப்பீடியாவின் பிறந்த நாளுக்கு முன் இத்தானியக்கப் பணியை முடிக்க முனைவோம். நன்றி.--இரவி (பேச்சு) 14:47, 26 ஆகத்து 2016 (UTC)  
கடந்த வாரம் இது தொடர்பான தொடர் தொகுப்பு நிகழ்வின் போது, இவ்வாறு பல்லாயிரக்கணக்கான சொற்களுக்கு அட்டவணையை மட்டும் பார்த்து மாற்றுச் சொற்களைப் பரிந்துரைப்பது நடைமுறைச் சாத்தியமற்றது என்று உணர்ந்தோம். எனவே, 30 முறைக்கு மேல் பயன்படும் சொற்களில் பிழையாக இருக்கக்கூடியனவற்றுக்கு மட்டும் மாற்றுச் சொற்களைப் பரிந்துரைத்துள்ளோம். தமிழ் விக்கிப்பீடியா நடைப் படி ஒவ்வொரு சொல்லுக்கும் மாற்றுச் சொல் பரிந்துரைப்பதும் இணக்க முடிவு காண்பதும் தற்போதைய நிலையில் சிரமமானது. எனவே, கட்டுரைப் பதிவேற்றத்துக்குப் பிறகு AWB துணை கொண்டு உரிய சொற்ககளை மாற்றலாம். --இரவி (பேச்சு) 12:22, 21 பிப்ரவரி 2017 (UTC)
# விக்கிப்பீடியா:தானியங்கிக் கட்டுரையாக்கம்/தமிழகத் திருக்கோவில்கள்

## பிழையான தலைப்புகள்

சில கட்டுரைகளில் பிழையான தலைப்பு இருந்தமையால் நகர்த்தியிருக்கிறேன். இந்த மாதிரி 150 கட்டுரைகள் இருக்கக்கூடும். இந்த கட்டுரைகளின் பட்டியல் இருந்தால் அங்கும் திருத்த வேண்டும். பின்னாட்களில் இற்றைப்படுத்தும்போது பழைய தலைப்புகள் இல்லாததால் சிக்கல் வரக்கூடும் -தமிழ்க்குரிசில் (பேச்சு) 06:07, 26 சூலை 2025 (UTC)  
:கோயில் தொடர்பான கோப்புகள் அடங்கிய கூகிள் கோப்புறையில் உங்கள் மின்னஞ்சலுக்கு அணுக்க வழங்குகிறேன். Form1 -> கடைசி வரிசை AYயில் உள்ள தலைப்பே விக்கிப்பீடியாவில் உள்ள பெயர்கள். அந்தக் AY வரிசையில் உள்ள பெயர்களில் மாற்றம் செய்திருந்தால் அங்கும் செய்து விடுங்கள். -நீச்சல்காரன் (பேச்சு) 09:17, 27 சூலை 2025 (UTC)
# செம்மன்விளை

**செம்மன்விளை** *(Chemmanvilai)*என்பது இந்திய நாட்டின் தமிழ்நாடு மாநிலத்தில் இருக்கும் கன்னியாகுமரி மாவட்டத்தின், கல்குளம் தாலுக்காவில் இருக்கும் சடயமங்கலம் பஞ்சாயத்தில் உள்ள ஒரு கிராமம் ஆகும். புனித அந்தோனியார் பேராலயம் இக்கிராமத்தின் நடுவில் நின்று அழகு சேர்க்கிறது.
# செம்மன்விளை

## அமைவிடம் மற்றும் போக்குவரத்து வசதி

நாகர்கோவில் – திருவனந்தபுரம் நெடுஞ்சாலைக்கு அருகில் இக்கிராமம் அமைந்துள்ளது. தோராயமாக ஆறு கிலோமீட்டருக்கு அருகில் இரணியல் தொடருந்து நிலையம் மற்றும். இக்கிராமத்திற்கு அருகில் அதாவது 54 கிலோமீட்டர் தொலைவில் திருவனந்தபுரம் பன்னாட்டு வானூர்தி நிலையம் ஆகியன இருக்கின்றன. செம்மன்விளை கிராமத்தை அப்பாட்டுவிளை என்றும் அழைக்கிறார்கள்.
# செம்மன்விளை

## மக்கள் தொகையியல்

2012 ஆம் ஆண்டு கணக்கிடப்பட்ட பேராலய கணக்கெடுப்பின்படி இக்கிராமத்தின் மக்கள் தொகை 1500 ஆகும். இம்மக்கள் தொகையில் 51 சதவீதம் ஆண்களாகவும் 49 சதவீதம் பெண்களாகவும் உள்ளனர். இக்கிராமத்தின் சராசரி படிப்பறிவு சதவீதம் 85% ஆகும். நாட்டின் சராசரி படிப்பறிவு சதவீதமான 59.5% என்பதைவிட இது அதிகமாகும்.
# செம்மன்விளை

## புனித அந்தோனியார் பேராலயம்

புனித அந்தோனியார் பேராலயம் கிராமத்தின் நடுவில் நின்று முக்கியமான வழிபடும் தலமாகவும், கிராமமக்களின் வாழ்வில் முக்கியப்பங்கும் வகிக்கிறது. இத்தேவாலயம் மிகப் பழமையான ஒரு ஆலயமாகும். பண்டைய இந்திய வரலாற்று திருவாங்கூர் பேரரசில் இக்கோவில் தொடர்பான குறிப்புகள் காணப்படுகின்றன. செம்மன்விளையில் உள்ள இச்சிறிய ஆலயத்திற்கு, தன்னுடைய வாழ்நாளின் இறுதிநாட்களில் தியாகி தேவசகாயம் பிள்ளை வழிபாடு செய்வதற்காக வந்திருக்கிறார். குழித்துறை மறைமாவட்டத்தின் கட்டுப்பாட்டில் இத்தேவலயம் இயங்குகிறது.
# செம்மன்விளை

## புனித அந்தோனியார் திருவிழா

ஒவ்வொரு ஆண்டும் பத்து நாட்களுக்கு புனித அந்தோனியார் திருவிழா மிக விமரிசையாக இங்கு கொண்டாடப்படுகிறது. பூசை, இசைக் கச்சேரிகள், நாடகம் மற்றும் வானவேடிக்கை என விழா சிறப்பாக நடைபெற்று வருகிறது. புனித அந்தோனியாரின் பிறந்தநாள் அடிப்படையில், ஒவ்வோர் ஆண்டும் மே மாதம் இறுதி வாரத்தில் இவ்விழா நடைபெறுகிறது. இதைத்தவிர சூன் 13 இல் புனித அந்தோனியாரின் பிறந்தநாள் விழாவும் தனியாக இங்குக் கொண்டாடப்படுகிறது. பல்வேறு பகுதிகளில் இருந்தும் மக்கள் இவ்வாலயத்திற்கு வருகை தந்து விழாக்களிலும் வழிபாட்டிலும் கலந்து கொள்கின்றார்கள்.
# இந்தியப் பெண் அறிவியலாளர்களின் பட்டியல்

இது இந்தியப் பெண் அறிவியலாளர்களின் தோராயமான அகரநிரல் பட்டியல். இதில் மேலும் அறிந்த பெண் அறிவியலாளர் விடுபட்டிருந்தால் சேர்க்கலாம்.
# இந்தியப் பெண் அறிவியலாளர்களின் பட்டியல்

## அ

அக்குவிலா பர்லாசு கியானி  
அகனேசு கில்பெர்னே  
அசலா மவுலிக்  
அசீமா ஆனந்த்  
அசீமா சாட்டர்ஜி  
அசுமா இரகீம்  
அஞ்சு சாதா  
அதிதி சங்கர்தாசு  
அதிதி பந்த்  
அபர்னா தத்தா குப்தா  
அபவ், இரானி பாங்கு  
அர்ச்சனா சர்மா (தாவரவியலாளர்)  
அர்ச்சனா பட்டாச்சார்யா  
அருணா குமாரி கல்லா  
அருணா தாத்திரேயன்  
அல்கா கிருபாளனி  
அவபாய் போமஞ்சி வாடியா  
அன்சா ஜீவராஜ் மேத்தா  
அன்விதா அபி  
அன்னபூரணி சுப்ரமணியம்  
அன்னா மாணி  
அனிதா கோயெல்  
அனியாலி தமானியா  
அனு அகா  
அனுராதா உலோகியா  
அனுராதா டி கே  
அஜித் இக்பால் சிங்
# இந்தியப் பெண் அறிவியலாளர்களின் பட்டியல்

## ஆ

ஆர். இராஜலட்சுமி (அறிவியலாளர்)  
ஆர். எஸ். சுபலட்சுமி  
ஆரத்தி பிரபாகர்  
ஆழ்சா தேவி ஆரியநாயகம்  
ஆனந்தமயி மா  
ஆனந்தி கோபால் ஜோஷி  
ஆனந்திபென் பட்டேல்
# இந்தியப் பெண் அறிவியலாளர்களின் பட்டியல்

## இ

இந்திரா இந்துயா  
இந்திரா சக்கரவர்த்தி  
இந்திரா நாத்  
இந்திரா மிரி  
இந்திராணி போசு  
இரமா கோவிந்தராஜன்  
இரமா பிஜாபூர்க்கார்  
இரமாதேவி சவுத்ரி  
இரழ்சினா பந்தாரி  
இரஜினி ஏ. பிசேய்  
இராணி தவான் சங்கர்தாசு  
இராதா பாலகிருழ்சிணன்  
இராதிகா எர்ழ்பெர்கெர்  
இராமன் பரிமளா  
இராமாராவ் இந்திரா  
இராஜம்மாள் தேவதாசு  
இராஜலட்சுமி (அறிவியலாளர்)  
இராஜேசுவரி சாட்டர்ஜி  
இரீட்டா பகுகுனா  
இரீமா நானாவதி  
இரெந்தாலா மதுபாலா  
இரெய்தா பாரியா  
இரஜினி குமார்  
இரேணு சக்கரவர்த்தி  
இரேனீ போர்கெசு  
இலட்சுமி சாகல்  
இலீலா இராம்குமார் பார்கவா  
இலீலா சுமந்த மூல்காவோகர்  
இலீலா துபே  
இலீலாவதி, எம்  
இலீலாவதி சிங்  
இலீலாவதி செல்விகள்  
இழ்சர் யுடிகே அகுலுவாலியா
# இந்தியப் பெண் அறிவியலாளர்களின் பட்டியல்

## உ

உசா தோரட்  
உத்சா பட்நாயிக்  
உபிந்தர்ஜித் கவுர்  
உமா இராமகிருழ்சிணன்  
உமா சக்கரவர்த்தி  
உமா சவுத்ரி  
உமா துலி  
உருகைவா ஆசன்  
உருச்சி சங்கவி  
உருனா பானர்ஜி  
உரூபமஞ்சரி கோழ்சு  
உரோகினி காட்போல்  
உரோகினி பாலகிருழ்சிணன்  
உலூசி ஓம்மன்  
உலோகிதா சர்க்கார்  
உழ்சா சர்க்கார் உலூத்ரா  
உழ்சா விஜயராகவன்  
உழ்சாதேவி போசுலே
# இந்தியப் பெண் அறிவியலாளர்களின் பட்டியல்

## எ

எலன் கிரி  
எலா பட்
# இந்தியப் பெண் அறிவியலாளர்களின் பட்டியல்

## ஏ

ஏமலதா இலாவணம்
# இந்தியப் பெண் அறிவியலாளர்களின் பட்டியல்

## ஐ

ஐராவதி கார்வே
# இந்தியப் பெண் அறிவியலாளர்களின் பட்டியல்

## க

கடம்பினி கங்கூலி  
கமல் இரணதிவே  
கமலா சகானி  
கல்பனா சாவ்லா  
கவுரி மா  
கிரன் மசூம்தார் ஷா  
குத்சியா தக்சீன்  
குவமார் இரகுமான்  
கைத்தி ஆசன்
# இந்தியப் பெண் அறிவியலாளர்களின் பட்டியல்

## ச

சசி வாத்வா  
சண்டா யோகு  
சந்திரமுகி பாசு  
சரசுவதி விசுவேசுவரா  
சரளா தேவி சாதுராணி  
சரளா ராய்  
சரோஜினி வரதப்பன்  
சாருசீதா சக்கரவர்த்தி  
சி. எஸ். சந்திரிகா  
சிக்கா வர்மா  
சித்ரா தத்தா  
சீதா கோல்மன்-கம்முலா  
சிப்ரா குகா-முகர்ஜீ  
சுதா பட்டாச்சார்யா  
சுதேழ்சினா சின்கா  
சுமன் சஹாய்  
சுனிதி சாலமன்  
சுனிதி தேவி  
சுநேத்ரா குப்தா  
சுபதா சிப்லுங்கர்  
சுலோச்சனா காட்கில்  
சோபனா நரசிம்மன்  
சௌமியா சுவாமிநாதன்  
சௌந்திரம் டி. எஸ்.
# இந்தியப் பெண் அறிவியலாளர்களின் பட்டியல்

## த

தர்சன் அரங்கநாதன்  
தெசி தாமசு
# இந்தியப் பெண் அறிவியலாளர்களின் பட்டியல்

## ந

ந. வளர்மதி  
நான்சி ஆன் சிந்தியா பிரான்சிசு  
நிர்மலா சீதாராமன்